યુરોપીયન વ્યાપારની અને જર્મનીની જીવન રેખા ગણાતી રાઈનને જર્મનીની મુખ્ય ૬ નદીમાંથી એક માનવામાં આવી છે. (જર્મનીની ૬ નદી:- ડૈન્યૂબ, રાઈન, ઔદર, વેજર કે મોજલ, નેકર અને એલ્બે) લેટિનમાં રેનુસ, ફ્રેંચમાં લે-રાઈન ડચમાં રિઝન તરીકે ઓળખાતી આ નદી દક્ષિણ આલ્પ્સના સ્વિસ કેન્ટનથી શરૂ થાય છે. જે સ્વિસ-લૈચટેંસ્ટેઇન, સ્વિસ-જર્મન અને પછી ફ્રાન્કો-જર્મન સરહદમાંથી વહેતી આખરે નેધરલૅન્ડનાં ઉત્તર સમુદ્રમાં સમાઈ જાય છે. રાઈન નદીનો ઇતિહાસ કેટલો જૂનો છે તો કહે છે કે એક સમયે જૂના રોમન સામ્રાજ્યની સીમા રાઈન અને ડૈન્યૂબ નદીથી બનતી હતી. ઇતિહાસમાં જેમ પોતાની મંથર ગતિથી જેમ રાઈન વહેતી હતી, તેમ આજે ય મંથર ગતિએ વહેતી રાઈનને જર્મનીનાં લોકો “ફાધર રાઈન” તરીકે ઓળખે છે.